**RÁMCOVÁ ZMLUVA O DIELO č.: [●]/2022**

uzatvorená § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi zmluvnými stranami:

|  |
| --- |
| **Objednávateľ:** |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773  |
| SWIFT / BIC: |  |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: |  |
| tel.: |  |
| e-mail: |  |

a

|  |
| --- |
| **Zhotoviteľ:** |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Objednávateľ a zhotoviteľ spolu ďalej len „**zmluvné strany**“ a každý z nich samostatne len „**zmluvná strana**“)

1. **Predmet zmluvy**
2. Predmetom tejto zmluvy je vykonanie diela a dodanie tovaru podľa špecifikácie:

|  |
| --- |
| **špecifikácia diela:** |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Zabezpečenie služieb pneuservisu pre nákladné a osobné vozidlá“***.Predmetom zmluvy je záväzok poskytovateľa poskytovať pre objednávateľa pneuservisné služby, dodávky nákladných, osobných pneumatík a diskov kolies ako i uskladnenie pneumatík pre vozidlá objednávateľa a zabezpečiť pre objednávateľa sezónne prezúvanie osobných pneumatík, prezúvanie pneumatík podľa ich opotrebenia alebo v prípade poškodenia pneumatík a / alebo diskov (ďalej len „**pneuservisné práce**“) a záväzok objednávateľa za poskytovateľom poskytnuté pneuservisné práce uhradiť cenu podľa tejto zmluvy.Zákazka je rozdelená na dve (2) časti, a to:1. Zabezpečenie služieb pneuservisu pre nákladné vozidlá
2. Zabezpečenie služieb pneuservisu pre osobné vozidlá

Podrobná špecifikácia pneuservisných prác je uvedená v prílohe č. 1 Technická špecifikácia (ďalej len „**príloha č. 1**“), ktorá je neoddeliteľnou súčasťou tejto zmluvy.Zhotoviteľ je povinný dodať objednávateľovi [●] časť danej zákazky, v ktorej sa stal úspešným uchádzačom. |
| **dodacia lehota:** | Podľa objednávok objednávateľa v zmysle tejto zmluvy, najneskôr však do dvadsaťštyri (24) hodín od protokolárneho prevzatia vozidla zhotoviteľom |
| **miesto plnenia:** | [doplní zhotoviteľ] sídlo objednávateľa |
| **zmluvná cena:** | Uvedená v prílohe č. 2 Cena |  | **cena je:** | pevná [ ]  ; maximálna podľa rozpočtu [ ]   |

1. Neoddeliteľnou súčasťou tejto zmluvy sú Všeobecné obchodné podmienky objednávateľa (ďalej aj „**VOP**“) zverejnené na webovom sídle objednávateľa https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú [ ]  ; uplatňujú [x]   |
| **text osobitných zmluvných podmienok (ak sa uplatňujú):** |
| 1. Zmluvné strany sa dohodli, že táto zmluva je zmluvou rámcovou a celková cena zahŕňa všetky náklady zhotoviteľa za plnenie predmetu zmluvy, pričom objednávateľ nie je povinný vyčerpať celý finančný limit uvedený v tejto zmluve. Predmetom fakturácie budú len skutočne poskytnuté práce podľa tejto zmluvy. Zmluvné strany sa dohodli, že vzhľadom na charakter tejto zmluvy osobitné ustanovenia o vykonaní diela podľa čl. IX VOP sa použijú v primeranom rozsahu.
2. Zhotoviteľ vyhlasuje, že
3. jeho prevádzka pneuservisu je vo vzdialenosti maximálne 20 km od sídla objednávateľa (Objednávateľ si vzdialenosť prevádzky pneuservisu overí prostredníctvom www.googlemaps.com);
4. disponuje technikou a vybavením na opravy všetkých typov a rozmerov pneumatík vozidiel vozového parku objednávateľa podľa prílohy č. 1 tejto zmluvy.
5. Objednávateľ v prípade potreby pneuservisných prác zašle zhotoviteľovi objednávku v elektronickej forme na e-mailovú adresu kontaktnej osoby zhotoviteľa. Zhotoviteľ bez zbytočného odkladu elektronicky potvrdí doručenie objednávky, najneskôr do štyroch (4) hodín pracovnej doby a uvedie termín prevzatia vozidla v sídle objednávateľa. Vozidlo bude pristavené k pneuservisným prácam v prevádzke zhotoviteľa do osemnásť (18) hodín od zaslania objednávky, a to na náklady objednávateľa. Zhotoviteľ je povinný protokolárne prevziať vozidlo. Zhotoviteľ sa zaväzuje vykonať pneuservisné práce v čo najkratšom čase, najneskôr do dvadsaťštyri (24) hodín od protokolárneho prevzatia vozidla zhotoviteľom.
6. Zmluvné strany sa dohodli, že pri každej pneuservisnej oprave vypíšu zákazkový list, ktorý zahŕňa:
7. EČV, typ vozidla, aktuálny stav tachometra;
8. dátum vykonania pneuservisnej opravy;
9. popis požadovanej a vykonanej pneuservisnej opravy, vrátane jednotkových cien a množstiev;
10. podpis oprávnených osôb zmluvných strán.
11. V prípade opravy pneumatiky, pri ktorých je potrebná výmena jednej alebo niekoľkých pneumatík z dôvodu neopraviteľného poškodenia alebo nadmerného opotrebovania pneumatiky, zhotoviteľ je povinný vypracovať cenovú ponuku, ktorú zašle emailom objednávateľovi na odsúhlasenie, pričom po odsúhlasení cenovej ponuky objednávateľom je zhotoviteľ oprávnený začať realizovať opravy pneumatiky vozidla v zmysle odsúhlasenej cenovej ponuky. Odsúhlasená cenová ponuka je prílohou faktúry.
12. Vypracovaná cenová ponuka zhotoviteľom musí obsahovať:
13. EČV, typ vozidla;
14. základný popis pneuservisných prác, ktorých sa predmetná cenová ponuka týka;
15. položkovitý rozpis prác s uvedením počtu normohodín (NH) pri jednotlivých položkách, jednotkovú cenu položky, celkovú cenu za položku a celkovú cenu za práce bez DPH a s DPH;
16. položkovitý rozpis potrebných náhradných dielov s uvedením pri jednotlivých položkách názvu náhradného dielu, jednotkovej ceny náhradného dielu, predpokladaného počtu daného náhradného dielu, celkovej ceny položky náhradného dielu a celkovej ceny za všetky položky náhradných dielov bez DPH a s DPH;
17. položkovitý rozpis potrebných úkonov s uvedením názvu úkonu, jednotkovej ceny úkonu, predpokladaného počtu jednotiek úkonu, celkovej ceny položky úkonu a celkovej ceny za všetky položky úkonu bez DPH a s DPH.
18. Zhotoviteľ po vykonaní servisných prác bude informovať telefonicky alebo elektronicky oprávnenú osobu objednávateľa o termíne protokolárneho odovzdania vozidla v sídle zhotoviteľa. Spätné prevzatie vozidla po vykonaní pneuservisných prác objednávateľ bezodkladne potvrdí zhotoviteľovi.
19. Zhotoviteľ sa zaväzuje vykonať pneuservisné práce aj v prípade poistných udalostí.
20. Faktúra za realizáciu opravy musí obsahovať (i) položkovitý rozpis pri jednotlivých položkách, jednotkovú cenu položky, celkovú cenu za položku a celkovú cenu za práce a tovar bez DPH a s DPH; (ii) celkovú cenu za realizáciu predmetnej pneuservisnej služby bez DPH a s DPH.
21. Prílohou každej faktúry bude (i) zákazkový list na vykonanie pneuservisných prác; (ii) cenová ponuka v prípade, ak bola vypracovaná na realizáciu danej pneuservisnej opravy vozidla a schválenie cenovej ponuky na opravy vozidla objednávateľom.
22. Zhotoviteľ sa zaväzuje doručiť faktúru objednávateľovi za realizáciu opravy do siedmich (7) kalendárnych dní od vykonania pneuservisných prác.
23. Zhotoviteľ poskytne objednávateľovi záruku na vykonané pneuservisné práce minimálne dvanásť (12) kalendárnych mesiacov. Objednávateľ je povinný písomne reklamovať vady vykonaných pneuservisných prác do troch (3) pracovných dní po ich zistení u zhotoviteľa. Ostatné ustanovenia čl. XVI. VOP týmto nie sú dotknuté.
 |

1. Táto zmluva sa považuje za odstávkovú zmluvu podľa bodu 6.7. VOP v časti i) profylaktika podľa bod 1.1 tejto zmluvy: **áno** [ ]  ; **nie** [x]
2. Zhotoviteľ podpisom tejto Zmluvy výslovne **súhlasí** [ ]  / **nesúhlasí** [ ]  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
3. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na dobu dvanásť (12) mesiacov odo dňa účinnosti tejto zmluvy.

**III. Osobitné ustanovenia pre servisné práce**

* 1. Ak zhotoviteľ poskytol na technologické zariadenie záruku za akosť, alebo ak je predmetom zmluvy vykonávanie servisných prác, zhotoviteľ sa zaväzuje vykonávať servis v súlade s ustanoveniami zmluvy podľa technického manuálu, návodu alebo odporúčania výrobcu technologického zariadenia, a to počas doby trvania záruky za akosť uvedenej v prílohe č.1.
	2. Popis, počet a rozsah servisných prehliadok vyplýva zo zmluvy alebo z technického manuálu, návodu alebo odporúčania výrobcu technologického zariadenia.
	3. Zhotoviteľ je povinný vyhotoviť o každej servisnej prehliadke písomný záznam obsahujúci popis predmetu servisnej prehliadky, vykonané úkony, výsledky servisnej prehliadky, popis zistených vád, menný zoznam zamestnancov zhotoviteľa, ktorí sa podieľali na servise technologického zariadenia a podpis vedúceho zamestnanca zhotoviteľa povereného vykonaním servisu.V prípade zistenia vady je zhotoviteľ povinný v písomnom zázname uviesť, či ide o vadu, na ktorú sa vzťahuje záruka alebo ide o vadu, na ktorú sa záruka nevzťahuje.
	4. V prípade opráv technologických zariadení sa zhotoviteľ zaväzuje použiť nové originálne náhradné diely od výrobcu technologického zariadenia.
	5. Zhotoviteľ môže výnimočne so súhlasom objednávateľa použiť aj náhradné diely od iných výrobcov, ak tieto spĺňajú rovnaké alebo vyššie technické a kvalitatívne parametre menených technologických zariadení alebo ich komponentov. Zhotoviteľ v takom prípade nesie plnú zodpovednosť za to, že tieto diely budú plne kompatibilné a funkčné a technologické zariadenie prevádzkyschopné.V prípade, ak zhotoviteľ pri plnení zmluvy plánuje použiť náhradný diel od iného výrobcu, zhotoviteľ je povinný o tom s primeraným časovým predstihom upovedomiť objednávateľa a informovať ho o cene náhradného dielu.

**IV. Skúšky**

1. Ak to ustanovenia zmluvy predpokladajú, ak to vyplýva z povahy prác, alebo ak to objednávateľ požaduje, zhotoviteľ je povinný vykonať, a to aj opakovane, skúšky:
	1. technologických zariadení potom, ako zhotoviteľ vykoná inštalačné a montážne práce vo vzťahu ku každému jednotlivému technologickému zariadeniu alebo
	2. materiálov alebo častí diela, ktoré sú výsledkom prác podľa tejto zmluvy.
2. Náklady na vykonanie skúšok znáša zhotoviteľ.
3. Ak nie je určený rozsah vykonávaných skúšok, vykonajú sa tie skúšky, ktoré zodpovedajú povahe technologického zariadenia, materiálu alebo časti diela, alebo ktoré sú štandardom v príslušnom technickom odvetví.
4. Pri hodnotení výsledkov skúšok vezme objednávateľ do úvahy požiadavky na vlastnosti technologického zariadenia, akosť materiálu alebo funkčnosť diela, ako aj dopad ich užívania na prevádzkové a iné vlastnosti diela ako celku.
5. O riadnom vykonaní skúšok sa spíše záznam o vykonaní skúšky. Skúšky sa budú považovať za vykonané vyhlásením objednávateľa o ich riadnom vykonaní.
6. Všetky záznamy a protokoly o vykonaní skúšok musia byť spísané v slovenskom jazyku a podpísané zhotoviteľom a objednávateľom.
7. Ak technologické zariadenie, materiály, dielo, alebo časť diela nevyhovie vykonaným skúškam, každá zo zmluvných strán môže požadovať, aby sa neúspešné skúšky za rovnakých podmienok opakovali. Ak skúšky a/alebo opakované skúšky preukážu, že skúšané technologické zariadenia, materiály, dielo alebo jeho časť má vady, nedorobky, alebo inak nezodpovedá požiadavkám zmluvy, zhotoviteľ je povinný tieto vady alebo nedorobky na vlastné náklady odstrániť, alebo inak uviesť dielo na vlastné náklady do súladu so zmluvou.

**V. Nakladanie s odpadmi**

* 1. Zhotoviteľ je povinný pri nakladaní s odpadmi dodržiavať zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a všetky príslušné právne predpisy upravujúce nakladanie s odpadmi. Zhotoviteľ sa najmä, nie však výlučne, zaväzuje v mene objednávateľa plniť všetky povinnosti držiteľa odpadu podľa § 14 Zákona o odpadoch.
	2. Odpad je zhotoviteľ povinný recyklovať a zhodnocovať. Odpad, ktorý sa nedá ďalej recyklovať a zhodnocovať v mieste jeho vzniku, zhotoviteľ zneškodní tak, že ho vytriedi a odovzdá osobám oprávneným nakladať s odpadom podľa Zákona o odpadoch.
	3. Zhotoviteľ zabezpečí roztriedenie, nakládku, prepravu a likvidáciu (zhodnotenie, resp. zneškodnenie) ostatného a nebezpečného odpadu u osôb (spoločností) oprávnených a autorizovaných na nakladanie s odpadmi, a ktoré disponujú platnými rozhodnutiami - súhlasmi na prevádzkovanie zariadenia na zber, zhodnotenie alebo zneškodnenie odpadov, príslušnými prepravnými povoleniami (súhlasmi) a autorizáciami. Tieto doklady predloží zhotoviteľ (e-mailom) alebo v listinnej forme zástupcom objednávateľa v čase uvedenom v zmluve. Ak zhotoviteľ nezabezpečuje prepravu a ďalšie nakladanie s odpadmi sám, je povinný uzatvoriť zmluvu s oprávnenou treťou stranou, pričom zodpovedá za to, že aj táto tretia strana disponuje príslušnými súhlasmi, povoleniami, autorizáciami potrebnými v zmysle platných všeobecne záväzných právnych predpisov v oblasti odpadového hospodárstva.
	4. Zhotoviteľ je povinný viesť priebežnú evidenciu odpadov na evidenčnom liste odpadu pre každý druh odpadu zvlášť. Do poznámky evidenčného listu zhotoviteľ uvedie konečného príjemcu odpadu, ktorý odpad zhodnotil, príp. zneškodnil. Riadne vyplnené evidenčné listy odpadov za príslušný mesiac predkladá zhotoviteľ v elektronickej forme zástupcovi objednávateľa v čase uvedenom v zmluve.
	5. Zhotoviteľ je povinný odovzdať objednávateľovi originály strán č. 1 tlačiva sprievodného listu nebezpečného dopadu (ďalej len „**SLNO**“) a originály potvrdených strán č. 4 tlačiva SLNO, originály vážnych lístkov z váhy objednávateľa a vážnych lístkov z váhy konečného príjemcu odpadu v čase uvedenom v zmluve.
	6. Odpad na nákladných vozidlách musí byť za účelom minimalizácie znečistenia verejných komunikácií zaplachtovaný.
	7. Zhotoviteľ zodpovedá za zabezpečenie odvozu komunálneho odpadu, ktorý vyprodukujú pracovníci zhotoviteľa, jeho subdodávatelia a iné osoby prítomné na stavenisku.

**VI. Záverečné ustanovenia**

* 1. Objednávateľ ako prevádzkovateľ osobných údajov týmto informuje Zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 11 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto Zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
		1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
		2. namietať spracúvanie svojich osobných údajov;
		3. na prenosnosť osobných údajov;
		4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len „Informácie o ochrane osobných údajov“).
	2. Zhotoviteľ podpisom Zmluvy potvrdzuje že:
1. správnosť a pravdivosť osobných údajov, ktoré sa ho týkajú a sú uvedené v tejto Zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
	1. Zhotoviteľ sa zaväzuje pri vykonávaní prác podľa tejto zmluvy neporušovať zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**zákon o nelegálnej práci a nelegálnom zamestnávaní**“) a vyhlasuje, že dielo nebude vykonávané prostredníctvom žiadneho pracovníka, ktorého by nelegálne zamestnával či už priamo zhotoviteľ alebo jeho subdodávatelia. V prípade,  ak v dôsledku porušenia vyššie uvedeného záväzku, alebo nepravdivosti vyššie uvedeného vyhlásenia, alebo nesplnenia povinností vyplývajúcich zhotoviteľovi zo zákona o nelegálnej práci a nelegálnom zamestnávaní, bude objednávateľovi uložená pokuta, alebo akákoľvek ďalšia sankcia, či uplatnený akýkoľvek nárok, je zhotoviteľ povinný tieto v plnom rozsahu uhradiť objednávateľovi. Takéto konanie zhotoviteľa sa bude považovať za podstatné porušenie tejto zmluvy s právom objednávateľa od tejto zmluvy odstúpiť.
	2. Zhotoviteľ je povinný zabezpečiť dodržiavanie Zásad práce a správania sa zamestnancov dodávateľa.
	3. Neoddeliteľnou súčasťou zmluvy sú nasledovné prílohy:

|  |
| --- |
| **Zoznam príloh:** |
| 1. | Technická špecifikácia |
| 2. | Cena |
| 3. | Zásady práce a správania sa zamestnancov dodávateľa |

* 1. Táto zmluva je vyhotovená v troch (3) rovnopisoch, z toho dve (2) pre objednávateľa a jeden (1) rovnopis pre zhotoviteľa.

|  |  |
| --- | --- |
| V ........................... dňa ............................ | V ........................... dňa ............................ |
| **Objednávateľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s. v skratke OLO a.s.**[meno, priezvisko a funkcia] | **Zhotoviteľ:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Odvoz a likvidácia odpadu a.s**. **v skratke OLO a.s**.[meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**[obchodné meno]**[meno, priezvisko a funkcia] |